การฝังยาคุมกำเนิดถ้าอายุ18ปีต้องมีผู้ปกครองเซนต์รองรับไหมคะ แล้วต้องฝังช่วงมีประจำเดือนเท่านั้นใช่ไหมคะ
สวัสดีค่ะ การฝังยาคุมกำเนิดนั้น ควรฝังภายในช่วง 1-5 วัน นับจากวันแรกที่มีประจำเดือนมา ยาฝังจึงจะสามารถออฤทธิ์ในการป้องกันการตั้งครรภ์ได้ทันที แต่หากเลย 5 วันไปแล้ว ก็สามารถฝังได้ แต่ต้องยังไม่ได้มีเพศสัมพันธ์หลังจากที่มีประจำเดือนมา และเมื่อฝังยาคุมแล้ว ก็ต้องงดการมีเพศสัมพันธ์ไปก่อนในช่วง 7 วันแรก เพื่อรอให้ยาฝังได้เริ่มออกฤทธิ์ก่อนค่ะนอกจากนี้ ก็ต้องไม่ได้มีข้อห้ามหรือโรคประจำตัวบางอย่าง เช่น มีอาการเลือดออกผิดจากช่องคลอดโดยยังไม่ทราบสาเหตุ มีภาวะเลือดออกง่ายและหยุดยาก เป็นมะเร็งเต้านม มะเร็งรังไข่ มะเร็งของมดลูก เป็นโรคตับเรื้อรัง เป็นต้นทั้งนี้ผลข้างเคียงที่อาจเกิดได้หลังการฝังยาคุม เช่น มีเลือดออกกะปริดกะปรอย หรือมีประจำเดือนมาบ่อย มานานกว่าปกติ หรือในบางราย อาจทำให้ประจำเดือนขาดหายไปได้สำหรับเรื่ออายุ หากยังอายุ 18 ปี ถือว่ายังไม่บรรลุนิติภาวะ ดังนั้น การทำหัตถการทางการแพทย์ต่างๆ ต้องให้ผู้ปกครองยินยอมอนุญาตเสียก่อน ซึ่งการฝังยาคุมกำเนิด ถือว่าเป็นการทำหัตถการทางการแพทย์ที่อาจเกิดภาวะแทรกซ้อนได้ (แม้จะน้อยมาก) ดังนั้น โรงพยาบาลจึงอาจต้องให้ผู้ปกครองรับทราบและเซ็นต์ใบยินยอมอนุญาตให้ทำเสียก่อนค่ะ